**\*\*\*\* ข่าวประชาสัมพันธ์ด่วน \*\*\*\***

5 มีนาคม 2563

**อิลเด็กซ์ เวียดนาม 2020 ประกาศเลื่อนการจัดงาน**

เนื่องจากผลกระทบจากสถานการณ์การแพร่ระบาดของไวรัสโคโรน่า (COVID-19) บริษัท วีเอ็นยู เอ็กซิบิชั่นส์ เอเชีย แปซิฟิค จึงขอเลื่อนการจัดงานอิลเด็กซ์ เวียดนาม 2020 (ILDEX Vietnam 2020) เป็นวันที่ 22-24 กรกฎาคม พ.ศ. 2563 ณ ศูนย์นิทรรศการและการประชุมไซง่อน กรุงโฮจิมินห์ ประเทศเวียดนาม

คณะผู้จัดงานได้ติดตามสถานการณ์ COVID-19 อย่างใกล้ชิดในช่วงหลายสัปดาห์ที่ผ่านมา ซึ่งเราได้รับคำถามมากมายทั้งจากผู้แสดงงานและผู้เข้าร่วมงานในเรื่องของความปลอดภัยต่อสุขภาพหากมาเยี่ยมชมงาน ตลอดจนการเพิ่มมาตรการการคัดกรองผู้เดินทาง และข้อจำกัดมากมายจากการเดินทางทั่วโลก

การตัดสินใจในครั้งนี้เกิดขึ้นหลังจากที่ทางคณะทำงานได้พิจารณาอย่างรอบคอบและอยู่ภายใต้คำแนะนำของรัฐบาลและสมาคมพันธมิตรที่เกี่ยวข้อง จากการสำรวจความคิดเห็นของผู้แสดงสินค้าพบว่า ร้อยละ 85 ของผู้แสดงสินค้าเห็นด้วยกับผู้จัดงานว่า การชะลอการจัดงานออกไปจะเป็นทางออกที่ดีที่สุดในสถานการณ์นี้

การเลื่อนการจัดงานไปยังเดือนกรกฎาคม ทำให้เราเชื่อมั่นว่า อิลเด็กซ์ เวียดนาม จะสามารถจัดงานแสดงสินค้าที่ได้มาตรฐานสากลและเพิ่มโอกาสทางธุรกิจให้กับทุกภาคส่วนอย่างเต็มประสิทธิภาพ

งานอิลเด็กซ์ เวียดนาม 2020 เปลี่ยนกำหนดการจัดงานเป็นระหว่างวันที่ 22-24 กรกฎาคม พ.ศ. 2563 ณ ศูนย์นิทรรศการและการประชุมไซง่อน กรุงโฮจิมินห์ ประเทศเวียดนาม

เราหวังเป็นอย่างยิ่งว่าจะได้ต้อนรับทุกท่านสู่เวียดนาม ในเดือนกรกฎาคมนี้

ขอแสดงความนับถือ

ปนัดดา ก๋งม้า

ผู้อำนวยการ ฝ่ายธุรกิจเกษตร-ปศุสัตว์ และฝ่ายปฏิบัติการ

บริษัท วีเอ็นยู เอ็กซิบิชั่นส์ เอเชีย แปซิฟิค

ฝ่ายประชาสัมพันธ์และสื่อสารการตลาด กรุณาติดต่อ แสงทิพ เตชะปฏิภาณดี | Saengtip@vnuasiapacific.com